google/wiki40b huggingface dataset:
कर्टली एम्ब्रोस

कर्टली एम्ब्रोस (जन्म 21 सितंबर 1963, अंग्रेज़ी: Curtly Ambrose) एंटीगुआ और बारबुडा से पूर्व क्रिकेट खिलाड़ी हैं जिन्होंने 1988 से 2000 तक वेस्टइंडीज क्रिकेट टीम का प्रतिनिधित्व किया था। वह एक तेज गेंदबाज है, जो कई वर्षों तक वेस्ट इंडीज़ के लिये कोर्टनी वॉल्श के साथ मिलकर शानदार गेंदबाजी साझेदारी के लिए जाने जाते हैं। एम्ब्रोस ने वेस्टइंडीज के लिए 98 टेस्ट और 176 एकदिवसीय मैच खेलें, जिसमें उन्होंने क्रमशः 405 और 225 विकेट लिए। अपने कैरियर के अधिकतर समय में वह आईसीसी प्लेयर रैंकिंग में अव्वल रहे और उन्हें दुनिया में सर्वश्रेष्ठ गेंदबाज का दर्जा दिया गया। 1992 में एम्ब्रोस को विज्डन क्रिकेटर्स ऑफ द ईयर में से एक नामित किया गया था। अक्टूबर 2010 में उन्हें आईसीसी क्रिकेट हॉल ऑफ फेम में शामिल किया गया और विशेषज्ञों के एक पैनल द्वारा वेस्टइंडीज के सार्वकालिक ग्यारह खिलाड़ियों में उनका चयन किया गया।
२५३५ ईसा पूर्व

२५३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
करनपुर

करनपुर मंडरायल कस्बे से ३० किलोमीटर की दुरी पर है यह मंडरायल तहसील की उप तहसील भी है यहा से कैला देवी मार्ग से होते हुए करौली जिले को जाते है यहा बहुत प्राचीन गुमानो देवी माता का मंदिर है यहा हजारो की संख्या में दर्शनार्थी दर्शन के लिए तथा अपने दुःख दर्द को दूर करने के लिए माता के प्रति आस्था लिए हुए यहा आते है
करनपुर से करौली ,कैला देवी मार्ग पर करनपुर की घाटी भी पड़ती है जो काफी भयावक तथा दुर्गम है |
रेलू राम पूनियां

पूर्व जीवन

रेलू राम पूनिया गांव प्रभुवाला के रहने वाले थे। कई सालो तक फरीदाबाद में काले तेल का व्यापर करने के बाद वे १९८९ में गांव में रहने लगे तो गांव वालो ने उन्हें सर्वसमति से १९९० में गांव का सरपँच बना दिया। वह समाजसेवी थे इसलिए १९९५ में निर्दलीय बरवाला से विधायक बन गए।
विधायक बने तो अक्सर कहते थे कि जद भी मेरी जरूरत हो कदे भी आ जाइयो कीकर नीचै बैठ्या मिलूंगा। और हुआ भी ऐसा ही जब हलके के लोग उनसे मिलने के लिए जाते थे तब रेलू राम पूनिया अपनी कोठी के बाहर लितानी मार्ग पर कीकर के नीचे बैठे मिलते थे। क्षेत्र के लोगों को अब भी वे दिन याद हैं जब हाइवे से लितानी के लिए साधन कम थे व लोग पैदल ही जाते थे। तब लोग रेलू राम द्वारा कीकर के नीचे ठंडे पानी से भरे मटकों का पानी अवश्य पीते थे। यहीं नहीं वे स्वयं लोगों से चाय आदि के लिए भी पूछते थे और पिलाते थे।
यहां चंदा लेने गया कोई खाली हाथ नहीं लौटा
रेलू राम पूनिया जब दोबारा से यहां आकर रहने लगे उसके बाद दानी लोगों में उनका नाम शायद सबसे ऊपर था। क्षेत्र के
लोगों के साथ-साथ बाहर के लोग भी उनके पास आर्थिक सहायता लेने के लिए आते थे।
सरकार की कन्या दान योजना के लाभ से पहले ही वे इस ओर दिल खोलकर मदद करते थे। क्षेत्र के लोग बताते हैं उन्होंने अपनी बलबूते पर ही कई कन्याओं का विवाह करने में परिवार की आर्थिक सहायता की थी व सैकड़ों गरीब लोग अपनी बेटी की शादी में उनसे मदद ले चुके हैं। पूनिया ने कभी किसी को खाली हाथ नहीं लौटाया। सामाजिक व धार्मिक संस्थाओं को भी धन देने में उन्होंने कमी नहीं छोड़ी।
बरवाला क्षेत्र में जब 1995 में बाढ़ आई तो उन्होंने बाढ़ पीडि़त लोगों की मदद की। क्षेत्र के लोग बताते हैं कि वे बाढ़ के पानी में से निकलते हुए पीडि़तों के लिए अनाज व अन्य सामग्री पहुंचाने के लिए पहुंच जाते थे। इस काम में उनके फोर्ड ट्रैक्टर के टायर भी घिस
गए थे। वह ट्रैक्टर आज भी पूनिया की कोठी पर मौजूद है। लोगों की सेवा
करते हुए ही उन्होंने बरवाला हलके से निर्दलीय प्रत्याशी होते हुए चुनाव में जीत दर्ज की थी।

23 अगस्त 2001, सोनिया ने अपने पति संजीव के साथ मिलकर पिता रेलू राम, मां कृष्णा, बहन प्रियंका, सौतेले भाई सुनील, उसकी पत्नी शकुंतला और उनके तीन बच्चों लोकेश (4), शिवानी(2) व प्रीति महज 45 दिन की हत्या कर दी थी।
दाउदकान्दि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दाउदकान्दि उपजिला बांग्लादेश के दक्षिण-पूर्वी भाग में, चट्टग्राम विभाग के कुमिल्ला जिले में स्थित है। यहाँ से स्थित निकटतम् बड़ा नगर कुमिल्ला यानी कोमिला है।
चार्ल्स विल्किंस

सर चार्ल्स विल्किंसन (Sir Charles Wilkins, KH, FRS ; 1749 – 13 मई 1836) एक अंग्रेज भारतविद् थे जो एशियाटिक सोसायटि के संस्थापकों में से एक थे। उन्होने ही सर्वप्रथम भागवत्गीता का अंग्रेजी में अनुवाद किया। पंचानन कर्माकर के साथ मिलकर उन्होने पहला टाइपफेस विकसित किया। 1788 ई में वे रॉयल सोसायटी के सदस्य चुने गये।
उनका जन्म 1749 में सोमरसेट के फ्रॉम में हुआ था। [4] उन्होंने एक प्रिंटर के रूप में प्रशिक्षित किया। 1770 में वे ईस्ट इंडिया कंपनी की सेवा में एक प्रिंटर और लेखक के रूप में भारत गए। भाषा के साथ उनकी सुविधा ने उन्हें फ़ारसी और बंगाली सीखने की अनुमति दी। बंगाली छपाई के लिए वे पहले प्रकार के डिजाइन में शामिल थे। [५] उन्होंने भाषा में पहली टाइपसेट पुस्तक प्रकाशित की, खुद को "भारत का कैक्सटन" नाम दिया। [६] उन्होंने फ़ारसी में पुस्तकों के प्रकाशन के लिए भी डिज़ाइन किया। 1781 में उन्हें फारसी और बंगाली के अनुवादक के रूप में राजस्व आयुक्त और कंपनी के प्रेस के अधीक्षक के रूप में नियुक्त किया गया। उन्होंने कुटिला पात्रों में एक रॉयल शिलालेख का सफलतापूर्वक अनुवाद किया, जो कि थिअटरो के अभेद्य थे।
नीलमणि राउत्रे

नीलमणि राउत्रे  (ओडिया: ନୀଳମଣି ରାଉତରାୟ; २४ मई १९२० – ४ अक्टूबर २००४) भारतीय राजनीतिज्ञ थे जो १९७७ से १९८० तक ओडिशा के मुख्यमंत्री रहे। विश्वनाथ प्रताप सिंह केन्द्रिय मंत्रिमण्डल में वो स्वास्थ्य और परिवार कल्याण मंत्री और बाद में वन और पर्यावरण मंत्री रहे। ४ अक्टूबर २००४ को उनका निधन हो गया।
क्लिप फॉण्ट

क्लिप फॉण्ट (Clip fonts) या स्प्लिट फॉण्ट (split fonts) गैर-यूनिकोड फॉण्ट हैं जो देवनागरी आदि ब्राह्मी व्युत्पन्न लिपियों के लिये प्रयुक्त किये जाते हैं। इन फॉण्टों में लैटिन लिपि के कोड-स्थानों का उपयोग इन लिपियों के वर्णों या वर्ण-खण्डों के लिये किये जाता है। उदाहरण के लिये कृतिदेव देवनागरी का एक क्लिप फॉण्ट है। चाणक्य, सुशा आदि अन्य क्लिप फोण्ट हैं।
नखोन नायोक प्रान्त

नामोत्पत्ति

"नखोन" शब्द थाईलैण्ड के कई स्थानों के नाम में आता है और संस्कृत के "नगर" शब्द से उत्पन्न हुआ है। "नायोक" का एक अर्थ यह निकाला जाता है कि यह संस्कृत के नायक शब्द का रूप है लेकिन अधिक सम्भावना है कि यह "ना" (चावल पर लगा कर या लगान) और "योक" (मुक्त) का मिश्रित रूप है। यदी यह सही है तो प्रान्त के नाम का अर्थ "लगान-मुक्त नगर" है।
माया हनुमानजी

माया हनुमानजी मॉरिशस की नेशनल असेम्बली की स्पीकर है।
हिन्दी के संचार माध्यम

जनसंचार के सभी माध्यमों में हिन्दी ने मजबूत पकड़ बना ली है। चाहे वह हिन्दी के समाचार पत्र हो, रेडियो हो, दूरदर्शन हो, हिन्दी सिनेमा हो, या विज्ञापन हो - सर्वत्र हिन्दी छायी हुई है। वर्तमान समय में हिन्दी को वैश्विक संदर्भ प्रदान करने में उसके बोलने वालों की संख्या, हिदी फिल्में, पत्र पत्रिकाएँ, विभिन्न हिन्दी चैनल, विज्ञापन एजेंसियाँ, हिन्दी का विश्वस्तरीय साहित्य तथा साहित्यकार आदि का विशेष योगदान है। इसके अतिरिक्त हिन्दी को विश्वभाषा बनाने में इंटरनेट की भूमिका भी अत्यंत महत्त्वपूर्ण है।
आज हिंदी अभिव्यक्ति का सब से सशक्त माध्यम बन गई है। हिंदी चैनलों की संख्या लगातार बढ़ रही है। बाजार की स्पर्धा के कारण ही सही, अंग्रेजी चैनलों का हिंदी में रूपांतरण हो रहा है। इस समय हिंदी में भी एक लाख से ज्यादा ब्लॉग सक्रिय हैं। अब सैकड़ों पत्र-पत्रिकाएं इंटरनेट पर उपलब्ध हैं।
हिंदी के वैश्विक स्वरूप को संचार माध्यमों में भी देखा जा सकता है। संचार माध्यमों ने हिंदी के वैश्विक रूप को गढ़ने में पर्याप्त योगदान दिया है। भाषाएं संस्कृति की वाहक होती हैं और संचार माध्यमों पर प्रसारित कार्यक्रमों से समाज के बदलते सच को हिंदी के बहाने ही उजागर किया गया। डिजिटल दुनिया में हिंदी की मांग अंग्रेजी की तुलना में पांच गुना ज्यादा तेज है। अंग्रेजी की तुलना में हिंदी 5 गुना तेजी से बढ़ रही है। भारत में हर पांचवा इंटरनेट प्रयोगकर्ता हिंदी का उपयोग करता है। देश में जहाँ हिंदी सामग्री की डिजिटल मीडिया में खपत 94 फीसद की दर से बढ़ी है, वहीँ अंग्रेजी सामग्री की खपत केवल 19 फीसद की दर से ही बढ़ी है।
आज स्मार्टफोन के रूप में हर हाथ में एक तकनीकी डिवाइस मौजूद है और उसमें हिंदी। सभी आपरेटिंग सिस्टमों में हिंदी में संदेश भेजना, हिंदी की सामग्री को पढ़ना, सुनना या देखना लगभग उतना ही आसान है जितना अंग्रेजी की सामग्री को। हालांकि कंप्यूटरों पर भी हिंदी का व्यापक प्रयोग हो रहा है और इंटरनेट पर भी, लेकिन मोबाइल ने हिंदी के प्रयोग को अचानक जो गति दे दी है उसकी कल्पना अभी पांच साल पहले तक किसी ने नहीं की थी। इंटरनेट पर भारतीय भाषाओं की सामग्री की वृद्धि दर प्रभावशाली है। अंग्रेजी के 19 फीसद सालाना के मुकाबले भारतीय भाषाओं की सामग्री 90फीसद की रफ्तार से बढ़ रही है।
दूसरी ओर भारतीयों में हिंदी के प्रति रुझान बढ़ा है। भारत में 50 करोड़ से ज्यादा लोग हिंदी बोलते हैं। जबकि करीब 21 प्रतिशत भारतीय हिंदी में इंटरनेट का प्रयोग करना चाहते हैं। भारतीय युवाओं के स्मार्टफोन में औसतन 32 एप होते हैं, जिसमें 8-9 हिंदी के होते हैं। भारतीय युवा यूट्यूब पर 93 फीसद हिंदी वीडियो देखते हैं।
हिंदी मीडिया के निम्न घटक हैं -
1. हिंदी फ़िल्में
2. हिंदी रेडियो
3. हिंदी पत्र-पत्रिकाएँ
4. हिंदी टेलीविज़न
5. हिंदी सायबर मीडिया
दशा (ज्योतिष)

ज्योतिष के सन्दर्भ में, दशा यह बताती है किसी समय पर कौन से ग्रह शक्तिशाली रहेगे।
इयाजुद्दीन अहमद

याजुद्दिन अहमद (बांग्ला: য়াজউদ্দিন আহম্মেদ) (१ फरवरी, 1931) के वर्तमान राष्ट्रपति बांग्लादेश की है और कार्यालय में 2002 के बाद से पैदा की गई है। जन्म है विक्रमपुर ढाका जिला, तत्कालीन बंगाल प्रांत, ब्रिटिश भारत में पैदा हुई थी (अब मुंशिगंज जिला, बांग्लादेश)।
ज़ियानगर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

ज़ियानगर उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।
फ़रोसे क्रोना

फ़रोसी क्रोना फरो द्वीप की आधिकारिक मुद्रा है। यह डेनिश नेशनल बैंक द्वारा जारी किया जाता है। यह एक स्वतंत्र मुद्रा पर नहीं बल्कि डेनिश क्रोन का ही एक संस्करण है। नतीजतन, इसका कोई आईएसओ 4217 कोड नहीं है। क्रोना को सौ ओयरूर (एकल: ओयुर) से समविभाजित किया जाता है।
लवक

लवक पादप कोशिकाओं के कोशिका द्रव में पाए जाने वाले गोल या अंडाकार रचना हैं, इनमें पादपों के लिए महत्त्वपूर्ण रसायनों का निर्माण होता है। क्लोरोप्लास्ट नामक हरे रंग के लवक में जीव जगत की सबसे महत्त्वपूर्ण जैव रासायनिक क्रिया प्रकाश-संश्लेषण होती है। हरे रंग को छोड़कर अन्य रंगों वाले लवकों को क्रोमोप्लास्ट कहते हैं, इनसे ही फूलों एवं फलों को रंग प्राप्त होता है। रंगहीन लवकों को लिउकोप्लास्ट कहते हैं जिनका मुख्य कार्य भोजन संग्रह में मदद करना है। आकृति यह अंडाकार गोलाकार तन्तुनुमा होता है जो पूरे कोशिका द्रव्य मे फैले रहता है जो दो पर्टो से घिरा रहता है। इसके भीतर पाए जाने वाले खाली स्थान को stroma कहते है जो एक तरल पदार्थ से भरा रहता है जिसे matrix कहाँ जाता है
हिलसा, बिहार

जलवायु

बिहार के अन्य भागों की तरह हिलसा में भी गर्मी का तापमान उच्च रहता है। गृष्म ऋतु में सीधा सूर्यातप तथा उष्ण तरंगों के कारण असह्य स्थिति हो जाती है। गर्म हवा से बनने वाली लू का असर शहर में भी मालूम पड़ता है। देश के शेष मैदानी भागों (यथा - दिल्ली) की अपेक्षा हलाँकि यह कम होता है।
गृष्म ऋतु अप्रैल से आरंभ होकर जून- जुलाई के महीने में चरम पर होती है। तापमान 43 डिग्री तक पहुंच जाता है। जुलाई के मध्य में मॉनसून की झड़ियों से राहत पहुँचती है और वर्षा ऋतु का श्रीगणेश होता है। शीत ऋतु का आरंभ छठ पर्व के बाद यानी नवंबर से होता है। फरवरी में वसंत का आगमन होता है तथा होली के बाद मार्च में इसके अवसान के साथ ही ऋतु-चक्र पूरा हो जाता है।

विवाह

अधिकतर शादियां माता-पिता के द्वारा ही निर्धारित-निर्देशानुसार होती है। विवाद में संतान की इच्छा की मान्यता परिवार पर निर्भर करती है। विवाह को पवित्र माना जाता है औ‍र तलाक की बात सोचना (मुस्लिम परिवारों में भी) एक सामाजिक अपराध समझा जाता है। शादियाँ उत्सव की तरह आयोजित होती है और इस दौरान सांस्कृतिक कार्यक्रमों की भरमार रहती है। कुछेक पर्वों को छोड़ दिया जाय तो वास्तव में विवाह के अवसर पर ही लोक-कला की सर्वोत्तम झांकी दिखाई देती है। इस अवसर पर किए गए खर्च और भोजों की अधिकता कई परिवारों में विपन्नता का कारण बनता है। दहेज का चलन ज्यादातर हिंदू एवं मुस्लिम परिवारों में बना हुआ है।

पर्व-त्यौहार

हिंदू महिलाएँ तीज, जीतीया, छठ आदि बहुत ही धार्मिक उत्साह के साथ मनाती हैं।
दीवाली, दुर्गापूजा, होली, बसंत पंचमी, शिवरात्रि, रामनवमी, जन्माष्टमी हिंदुओं का महत्वपूर्ण लोकप्रियतम पर्वो में से है, जबकि मुसलमानों का महत्वपूर्ण त्यौहार मुहर्रम, ईद और बकरीद है।
छठ इस क्षेत्र के लिए सबसे पवित्र त्योहार है। इसका महत्व के रूप में यह धर्म के सभी बाधाओं को खारिज कर देता है देखा जा सकता है। इस उत्सव में खरना के उत्सव से लेकर अर्ध्यदान तक समाज की अनिवार्य उपस्थिति बनी रहती है। यह सामान्य और गरीब जनता के अपने दैनिक जीवन की मुश्किलों को भुलाकर सेवा भाव और भक्ति भाव से किए गए सामूहिक कर्म का विराट और भव्य प्रदर्शन है।
विमलसूरि

जैन कवि विमलदेव सूरि जैन रामकथा के आदि कवि के रूप में प्रख्यात हैं। प्राकृत भाषा में रचित इनकी रचना पउम चरियं जैन रामकथा का आदि काव्य माना जाता है।

समय तथा रचना

जैन पुराण की परंपरा लगभग विक्रम की तीसरी सदी से मानी गयी है। इस प्रकार का सर्वप्रथम काव्य विमलदेव सूरि के पउमचरियं को माना गया है। यह प्राकृत में रचित महाकाव्य है, जिसमें पद्मप्रभ अर्थात् रामचन्द्र की कथा वर्णित है।
विमल सूरि ने अपनी कृति की समाप्ति का समय विक्रम संवत् ६० में सूचित किया है, जिसे डॉ० विंटरनिट्ज सही मानते हैं, किंतु अन्य बहुत से विद्वान उसे स्वीकार करने को तैयार नहीं हैं। जर्मन विद्वान् डॉक० हर्मन जैकोबी ने इस ग्रंथ का सर्वप्रथम संपादन किया था और इसके संपादकीय में अपना यह मत प्रकट किया था कि इस ग्रंथ में प्राकृत भाषा का जो स्वरूप प्रकट हुआ है तथा उसमें कहीं-कहीं जिन विशेष शब्दों का प्रयोग हुआ है उससे यह रचना विक्रम की प्रथम शताब्दी की नहीं बल्कि उसकी तीसरी-चौथी शताब्दी की प्रतीत होती है। इसी प्रकार डॉ० वुलनर के मतानुसार यह ग्रंथ अपनी कुछ शब्द-रचना से अपभ्रंश काल को संकेतित करता है। इस ग्रंथ के छंदों का अध्ययन करने वाले विद्वान् पंडित केशवलाल ध्रुव का मत भी डॉ० वुलनर के मत की तरह ही है। तात्पर्य यह है कि कवि विमल सूरि रचित काव्य के रचनाकाल के संबंध में संदेह और विवाद है। कुवलयमाला के रचयिता उद्योतन सूरि ने अपनी रचना में आचार्य रविषेण तथा पउमचरियं का भी उल्लेख किया है। कुवलयमाला विक्रम संवत् ८३५में पूर्ण हुई थी। इसलिए निश्चित तौर पर यह ज्ञात होता है कि पउमचरियं विक्रम संवत ८३५ से पहले की रचना है।
आचार्य रविषेण रचित पद्मपुराण तथा विमल सूरि रचित पउमचरियं का तुलनात्मक अध्ययन करने वाले विद्वानों के मत में भी विवाद रहा है परंतु पंडित नाथूराम प्रेमी तथा हीरालाल जैन जैसे विद्वान पउमचरियं को ही मूल ग्रंथ मानते हैं तथा यह मत प्रकट करते हैं कि आचार्य रविषेण ने इस प्राकृत ग्रंथ का ही पद्मपुराण के रूप में पल्लवित अनुवाद किया है।
एम्क्ल्यूरे जलसन्धि

यह विश्व की एक प्रमुख जलसन्धि हैं।
परशुराम कुंड

विवरण

इस कुण्ड से भगवान परशुराम की कथा जुड़ी हुई है। एक बार ऋषि जमादग्नि की पत्नी रेणुका ऋषिराज के नहाने के लिए पानी लेने गई। किसी कारणवश उसे पानी लाने में देर हो गई तब ऋषिराज ने परशुराम को अपनी माता का वध करने के लिए कहा। पिता की आज्ञानुसार परशुराम ने अपनी माता का वध कर दिया। तब परशुराम ने मातृ वध के पाप से मुक्त होने के लिए इस कुण्ड में स्नान किया था। तभी से यह कुण्ड स्थानीय निवासियों में लोकप्रिय हो गया। 
समय के साथ यह स्थानीय लोगों के साथ-साथ पर्यटकों में भी लोकप्रिय हो गया। अब यह कुण्ड लोहित की पहचान बन चुका है। हजारों तीर्थयात्री प्रतिवर्ष १४ जनवरी को मकर संक्रान्ति के दिन इस कुण्ड में स्नान करने आते हैं। अरूणाचल प्रदेश सरकार ने पर्यटकों की सुविधा के लिए अनेक सुविधाओं को उपलब्ध कराया है।
हटा

भूगोल

हटा क़स्बा, 27°07′46″N अक्षांश तथा 79°36′02″E देशांतर पर स्थित है। यह केन नदी के दाहिने (पूर्वी) तट पर स्थित है। जिला मुख्यालय दमोह यहाँ से लगभग चालीस किलोमीटर की दूरी पर दक्षिण-पश्चिम दिशा में है और दोनों शहर मध्य प्रदेश राज्य राजमार्ग संख्या 49 द्वारा आपस में जुड़े हैं।

जनसांख्यिकी

वर्ष 2011 की जनगणना के आँकड़ों के अनुसार हटा की कुल जनसंख्या 32, 465 थी जिसमें 17,141 पुरुष और 15,324 महिलायें शामिल थीं।यहाँ ८५.५७ हिंदू, १०.४८% मुश्लिम, २.४२% जैन, ०.०९% ईसाई,०.१%सिख व ०.०२% बौध्द हैं।
हटा शहर में मानव लिंगानुपात 894 दर्ज किया गया जो राज्य के औसत 931 से कम था। शहर में साक्षरता दर 84.74 % थी जो राज्य के औसत 69.32 % से अधिक थी; पुरुष साक्षरता 90.75 % तथा महिला साक्षरता 78.03 % दर्ज की गई।
महात्मा गांधी चिकित्सा महाविद्यालय

महात्मा गांधी मेडिकल कालेज ऐंड हास्पिटल झारखंड प्रांत के जमशेदपुर शहर के बाहरी छोर पर राष्ट्रीय राजमार्ग 33 पर स्थित है। राँची विश्वविद्यालय से संबद्ध यह संस्थान दक्षिणी झारखंड सहित पश्चिम बंगाल एवं उड़ीसा के निकटवर्ती क्षेत्र के छात्रों के लिए चिकित्सा संबंधी अध्यन का एक प्रमुख केन्द्र है।
बरकी बलिया गाँव, बलिया (बेगूसराय)

यातायात

== आदर्श स्थल == मीरशिकार टोला
== शिक्षा == 81%
2000 बैंक ऑफ द वेस्ट क्लासिक

महिला एकल

वीनस विलियम्स ने  लिंडसे डेवनपोर्ट को 6–1, 6–4 से हराया।
इलेक्ट्रॉन न्यूट्रिनो

इलेक्ट्रॉन न्यूट्रिनो एक मूलभूत कण है। इसका प्रतीक चिह्न ν

e है। इसका आवेश शून्य होता है अर्थात यह एक उदासीन कण है। न्यूट्रिनों तीन प्रकार के होते हैं जिनमें से यह इलेक्ट्रॉन से सम्बद्ध लेप्टॉनों की श्रेणी में आता है। इसका द्रव्यमान लगभग शून्य माना जाता है, प्रायोगिक तौर पर इसका सीमान्त मान 2.2 Mev/c² से कम है। इसका प्रचक्रण 1/2 होता है। यह दो फ्लेवर के साथ पाया जाता है जो कण और प्रतिकण हैं अर्थात इलेक्ट्रॉन न्यूट्रिनो (ν

e) एवं इलेक्ट्रॉन प्रतिन्यूट्रिनो (ν

e)।
ज्ञात कणों में केवल न्यूट्रिनों ही ऐसे कण हैं जो केवल दुर्बल अन्योन्य क्रिया में भाग लेते हैं। न्यूट्रिनो प्रबल अन्योन्य क्रिया एवं विद्युत चुम्बकीय अन्योन्य क्रियाओं में भाग नहीं लेते। द्रव्यामान अज्ञात होने के कारण इनकी गुरुत्वीय अन्योन्य क्रिया का सही मान प्राप्त करना मुश्किल है।
गीतांजलि थापा

कैरियर

फिल्म उद्योग में आने से पहले एक पेशेवर मॉडल, 2010 में उन्होंने 'टीना की चाबी' के साथ अपनी फीचर फिल्म की शुरुआत की। कमल केएम द्वारा निर्देशित उनकी अगली फिल्म, 'आईडी' ने लॉस एंजिल्स फिल्म महोत्सव और मैड्रिड फिल्म महोत्सव में सर्वश्रेष्ठ अभिनेत्री के पुरस्कार जीते। फिल्म का प्रीमियर बुसान इंटरनेशनल फिल्म फेस्टिवल में हुआ और इसे कई अन्य प्रतिष्ठित अंतर्राष्ट्रीय समारोहों के लिए चुना गया। फिर उन्होंने अमित कुमार द्वारा निर्देशित एक हिंदी नॉइर थ्रिलर मॉनसून शूटआउट में अभिनय किया, जिसे कान फिल्म फेस्टिवल 2013 में मिडनाइट स्क्रीनिंग सेक्शन के हिस्से के रूप में प्रदर्शित किया गया था, कई अंतरराष्ट्रीय आलोचकों से समीक्षा प्राप्त करने के लिए। वह अनुराग कश्यप की लघु फिल्म 'द डे आफ्टर एवरीडे' में भी दिखाई दीं, जिसने रिलीज के कुछ हफ्तों के भीतर यूट्यूब पर 6 मिलियन से अधिक बार देखा। उनकी अगली विशेषता, गीतू मोहनदास की 'लियर्स डाइस' का प्रीमियर अक्टूबर 2013 में मुंबई फिल्म समारोह में किया गया और जनवरी 2014 में सनडांस फिल्म फेस्टिवल और इंटरनेशनल फिल्म फेस्टिवल रॉटरडैम में प्रदर्शित किया गया। गीतांजलि, जिन्होंने महिला मुख्य भूमिका निभाई, ने सर्वश्रेष्ठ अभिनेत्री का पुरस्कार जीता 61 वें राष्ट्रीय फिल्म पुरस्कारों में। यह फिल्म 87 वें अकादमी पुरस्कारों में सर्वश्रेष्ठ विदेशी भाषा फिल्म के लिए भारत की आधिकारिक प्रविष्टि भी थी, जिसने उस वर्ष के प्रतिष्ठित अंतरराष्ट्रीय फिल्म समारोहों में कई अन्य पुरस्कार जीते।
थापा की नवीनतम रिलीज़ अकादमी पुरस्कार विजेता निर्देशक डेनिस तानोविक की भारतीय फिल्म 'टाइगर्स' में इमरान हाशमी के साथ है, जहाँ वह एक पाकिस्तानी महिला की भूमिका में हैं। इसे २०१४ के टोरंटो अंतर्राष्ट्रीय फिल्म महोत्सव में समकालीन विश्व सिनेमा अनुभाग में प्रदर्शित करने के लिए चुना गया था। फिल्मों के अलावा, वह कई प्रतिष्ठित विज्ञापनों में भी दिखाई दी हैं, उनके सबसे हाल के गहने जिनमें ऐश्वर्या राय बच्चन के साथ प्रतिष्ठित गहने ब्रांड तनिष्क और लोरियल शामिल हैं।
उनकी हालिया फिल्म विक्रमादित्य मोटवाने की उत्तरजीविता ड्रामा ट्रैप्ड थी, जिसमें उन्होंने राजकुमार राव के साथ अभिनय किया था।
चेन्नई का प्रशासन

चेन्नई शहर का प्रशासन चेन्नई नगर निगम के पास है। १६८८ में स्थापित हुआ यह निगम भारत में ही नहीं, ब्रिटेन के बाहर किसी भी राष्ट्रमंडल देश में सबसे पहला नगर निगम है। इसमें १५५ पार्षद है, जो चेन्नई के १५५ वार्डों का प्रतिनिधित्व करते हैं। इनका चुनाव सीधे चेन्नई की जनता ही करती है। ये लोग अपने आप में से ही एक महापौर एवं एक उप-महापौर चुनते हैं जो छः समितियों का संचालन करता है। चेन्नई, तमिल नाडु राज्य की राजधानी होने से राज्य की कार्यपालिका और न्यायपालिका के मुख्यालय शहर में मुख्य रूप से फोर्ट सेंट जॉर्ज में सचिवालय इमारत में और शेष कार्यालय शहर में विभिन्न स्थानों पर अनेक इमारतों में स्थित हैं। मद्रास उच्च न्यायालय का अधिकार-क्षेत्र तमिल नाडु राज्य और पुदुच्चेरी तक है। यह राज्य की सर्वोच्च न्याय संस्था है और चेन्नई में ही स्थापित है। चेन्नई में तीन लोकसभा निर्वाचन क्षेत्र हैं – सेन्नई उत्तर, चेन्नई मध्य और चेन्नई दक्षिण और १८ विधान-सभा निर्वाचन क्षेत्र हैं।
चेन्नई का महानगरीय क्षेत्र कई उपनगरों तक व्याप्त है, जिसमें कांचीपुरम जिला और तिरुवल्लुर जिला के भी क्षेत्र आते हैं। बडए उपनगरों में वहां की टाउन-नगर पालिकाएं हैं और छोटे क्षेत्रों में टाउन-परिषद हैं जिन्हें पंचायत कहते हैं। शहर का क्षेत्र जहां १७४ कि॰मी॰² (६७ मील²) है, वहीं उपनगरीय क्षेत्र ११८९ कि॰मी॰² (४५८ मील²) तक फैले हुए हैं। चेन्नई महानगर विकास प्राधिकरण (सी.एम.डी.ए) ने शहर के निकट उपग्रह-शहरों के विकास के उद्देश्य से एक द्वितीय मास्टर प्लान का ड्राफ़्ट तैयार किया है। निकटस्थ उपग्रह शहरों में महाबलिपुरम (दक्षिण में), चेंगलपट्टु और मरियामलाइ नगर दक्षिण-पश्चिम में, श्रीपेरंबुदूर, तिरुवल्लुर और अरक्कोणम पश्चिम में आते हैं।
ग्रेटर चेन्नई पुलिस विभाग तमिल नाडु पुलिस का ही एक अनुभाग है, जो शहर में कानून एवं सुरक्षा व्यवस्था की देखरेख में संलग्न है। शहर की पुलिस के अध्यक्ष पुलिस आयुक्त, चेन्नई हैं और प्रशासनिक नियंत्रण राज्य गृह मंत्रालय के पास है। इस विभाग में ३६ उप-भाग और १२१ पुलिस-स्टेशन है। शहर खा यातायात चेन्नई सिटी ट्रैफिक पुलिस द्वारा नियंत्रित होता है। महानगर के उपनगर चेन्नई मेट्रोपॉलिटन पुलिस के अधीन आते हैं, एवं बाहरी जेले कांचीपुरम एवं तिरुवल्लुर पुलिस विभागों के अन्तर्गत्त हैं। चेन्नई नगर निगम और उपनगरीय नगरपालिकाएं नागरिक सुविधाएं मुहैया कराती हैं। अधिकांश क्षेत्रों में कूड़ा-प्रबंधन नील मेटल फैनालिका एन्वायरनमेंट मैनेजमेंट; एक निजी कंपनी और कुछ अन्य क्षेत्रोंमें नगर निगम देखता है। जल-आपूर्ति एवं मल-निकास (सीवेज ट्रीटमेंट) चेन्नई मेट्रोपॉलिटन वॉटर सप्लाई एंड सीवेज बोर्ड देखाता है। विद्युत आपूर्ति तमिल नाडु विद्युत बोर्ड प्रबंध करता है। शहर की दूरभाष सेवा छः मोबाइल और चार लैंडलाइन कंपनियों के द्वारा प्रबंध होता है, और यही कंपनियां तथा सिफी और हैथवे ब्रॉडबैंड सेवा द्वारा इंटरनेट भी उपलब्ध कराती हैं।
ज्ञान दिवस

ज्ञान दिवस भीमराव आम्बेडकर के जन्म दिवस पर 14 अप्रैल को महाराष्ट्र राज्य में मनाया जाता है। 14 अप्रैल 2017 से आगे आम्बेडकर का जन्मदिन "ज्ञान दिवस" के रूप में मनाने का निर्णय महाराष्ट्र सरकार के सामाजिक न्याय और विशेष सहायता विभाग द्वारा 13 अप्रैल 2017 लिया गया था। बहुज्ञ डॉ॰ आम्बेडकर को "ज्ञान का प्रतिक" (सिम्बोल ऑफ नॉलेज) माना जाता हैं। आम्बेडकर जयन्ती को "समानता दिवस" के रूप में भी मनाया जाता हैं।
पिछले कई दशकों से, आम्बेडकरवादी लोग आम्बेडकर जयंती को 'ज्ञान दिवस' के रूप में मना रहे थे। तथा वे महाराष्ट्र सरकार से बार-बार मांग कर रहे थे कि आम्बेडकर जयंती को "ज्ञान दिवस" के रूप में घोषित किया जाए। अंत में, वे सफल हुए और डॉ॰ बाबासाहब आम्बेडकर का जन्मदिन 'ज्ञान दिवस' के रूप में मनाया जाने लगा।
भोमियजी

भोमियजी राजस्थान के एक प्रसिद्ध लोकदेवता हैं।इनकी पूजा सभी घरेलू दु:ख को दूर करने के लिये की जाती है।
राजस्थान मेंं एसा माना जाता है कि अगर कोई अच्छे काम करने वाला इन्सान मरता हे तो वह मरकर भोमियजी को धारण करता है।
चाचा भतीजा

संक्षेप

तेजा (रहमान) अपने परिवार, पत्नी सीता, भाई शंकर (धर्मेन्द्र) और एक बेटे सुन्दर (रणधीर कपूर) के साथ रहता है। परिवार खुशी से रहता है। सीता की मृत्यु के बाद हालात और भी बदतर हो जाते हैं। तेजा पुनर्विवाह करना चाहता है और अब उसकी नई पत्नी सोनिया है, जो अपने भाई लक्ष्मीदास (जीवन) के साथ उनके घर पर उनके साथ रहने आती है। उनको तेजा की संपत्ति को हथियाने का कुटिल एजेंडा है। शादी के तुरंत बाद, गलतफहमी पैदा होती है और शंकर को घर छोड़ने के लिए कहा जाता है। 
इन गलतफहमियों में सुन्दर शामिल हैं, जिसे भी तेजा द्वारा घर छोड़ने के लिए कहा जाता है। वह सोचता है कि उसका भाई और बेटा उसकी नवविवाहित पत्नी सोनिया के खिलाफ साजिश कर रहे हैं। कुछ सालों के बाद, सुन्दर जालसाज बन गया है और शंकर काले बाजार में लिप्त है। चाचा शंकर और भतीजा सुन्दर दोनों एक दूसरे की पहचान जाने बिना मिलते हैं और टकराव हो जाता है। जब उन्हें एहसास होता है कि वे रिश्तेदार हैं, तो वे सोनिया को बेनकाब करने का फैसला करते हैं। वह तेजा की आँखें खोलते हैं, जो सोनिया के प्यार से पूरी तरह से अंधे हैं।